
አዲስ አበባ


ምንባብ
	በዛ በተንጣለለው ሜዳ ላይ ከብቶች ሲግጡ ጥጆች ሲቦርቁ ከማየት የበለጠ የሚያስደስተኝ ነገር የለም፡፡ እራቅ ካለው መንደር ለመድረስ ትንሽ ሲቀረኝ አረንጓዴ ከለበሰው ለምለም ሳር ላይ ልጃገረዶች ተቀምጠው ይጫወታሉ፡፡
				……. እዛ ማዶ ፍየል ታርዶ፣ እሱን ስበላ ወንዙ ሞልቶ
				አንተ እረኛ አሻግረኛ!
				በምን አቅሜ?
				በመጫኛ!
				አንተ ሎጋ ና! እናውጋ
				ከምኑ ጋ!
				ከበሬው ጋ! ከላሙ ጋ!
	ይህን ጣፋጭ ዜማቸውን ለመስማት ከጎናቸው አረፍ አልኩ፡፡ መጫኛ የምትለዋ ቃል የፍቅር እስከ መቃብሩ ፊታውራሪ መሸሻን አስታወሰኝ
ፊታውራሪ መሸሻ ምሽታቸው ወይዘሮ ጥሩ አይነት በዘር ያክለናል ይመስለናል የማይሉት ሰው ልጃቸውን ለጋብቻ ሲጠይቅ እንኳንስ መጠየቃቸውን እንደብርቱ ውርደት እየቆጠሩት እጅግ ያዝኑ ነበር፡፡
“ውዬው ጉድ! ጆሮ አልሰማም አይልምኮ እናንተ?” ይላሉ ፊታውራሪ መሸሻ ከውጪ ሲገቡ፡፡
		“ዛሬ ደግሞ ምን ሰሙ ጌታዬ?” ይላሉ ባለቤታቸው ወይዘሮ ጥሩ አይነት፡፡
		“ቀኛዝማች እገሌ ሰብለወንጌልን ለልጁ ለመነኝ”
		“አባቱን እንኳን እኔ እሱም አያውቀው”
		“ትልቅ ድፍረት!” ይላሉ ወይዘሮ ጥሩአይነት፡፡
		“ግራዝማች እገሌ ልጅህን ስጠኝ አለኝኮ ጥሩ”
		“የማን ልጁ ነው ጌታዬ”
		“አባቱ ሰው አይደለም ገበሬ ነው፡፡”
		“ይህን ሳልሰማ በሞትሁ!”
		“ፊታውራሪ እገሌ ልጁን ለልጄ ለመነኝ”
		“የማን ልጅ ነው?”
		“አባቱ መጫኛ ነካሽ ነጋዴ ነበር”
		“ምነው የምታሰድበን ባልተወለደች”
	“ባላባራስ እገሌ ልጅህን ስጠኝ ብሎ አማላጅ ላከብኝ ኮ…..ሀ……ሀ……ሀ…. ወይ ጊዜ!”
	“የማን ልጅ ነው?”
	“አባቱ ብዙ ላም የነበረው ባለጌ ነበር፡፡ እሱ ሲሞት ላሙን ሁሉ አውርሶት ሞተ፡፡ አሁን አጓቱን በፉጋ እየጠጣ ሆዱ ሲነፋ ጊዜ ከሰው እኩል የሆነ መስሎት የሔዋን የኛን ልጅ ይለምን ጀመር!”
ይበለን ኽረ ይበለን ሲያንሰን ነው ሰው ወዳለበት ለቀን እንዳንሄድ፡፡” ከሀሳቤ ብንን አልኩ፡፡

ፍቅር እስከ መቃብር
ከገጽ ፹፩


መመሪያ ፩    ከጥያቄ ቁጥር ፩ እስከ ፲ ድረስ የቀረቡት ጥያቄዎች ከላይ በቀረበው ምንባብ ላይ መሰረት 	ያደረጉ ናቸው፡፡ ለእያንዳንዱ ጥያቄ ከተሰጡት አማራጮች መካከል ትክክለኛውን መልስ በመምረጥ መልስ/ሽ፡፡ 

 ፩. ከላይ የቀረበው ምንባብ በስንተኛ መደብ አንፃር የተፃፈ ነው?
		ሀ. በአንደኛ መደብ	 ለ. በሶስተኛ መደብ	  ሐ. በሁለተኛ መደብ መ. በተባዕት
፪.ከፍቅር እስከ መቃብር ተቀንጭቦ ከቀረበው ጽሁፍ እንደምንረዳው ታሪኩ በተፃፈበት           መቼት የነበሩ ሰዎች ለገበሬ ያላቸው አመለካከት 
		ሀ. ሰው ሁሉ እኩል ስለሆነ ገበሬዎችም ከእኛ እኩል መብት አላቸው፡፡
		ለ. ገበሬ ከባላባትና ከመሳፍንት ዘር እኩል መብት አይገባውም፡፡
		ሐ. ግብርና ከሌላው ማህበረሰብ ሙያ የበለጠና የተከበረ ነው፡፡
		መ. ልጆቻቸውን ገበሬ እንዲያገባላቸው ይመኛሉ፡፡
፫.የፊታውራሪ መሸሻና የወይዘሮ ጥሩ አይነት ልጅ ማናት?
		ሀ. ካብትሽ		ለ. ሰብለወንጌል		ሐ. አትጠገብ		መ. ጥሩወርቅ
፬.“በዘር ያክለናል”፤ ይመስለናል የማይሉት ሰው ልጃቸውን ለጋብቻ ሲጠይቅ….፡፡ 
ለተሰመረበት ሀረግ ፍቺ የሚሆነው የቱ ነው፡፡
		ሀ. ከገበሬው የተወለደ ልጅ እንዲያገባት እንፈልጋለን ማለታቸው ነው፡፡
		ለ. ጥሩ የእህል ዘር የሚያበቅል እንፈልጋለን ማለታቸው ነው፡፡
		ሐ. ከመሳፍንት፣ ከጀግና ዘር የተገኘ ብቻ ነው ልጃችንን የሚያገባት እያሉ ነው፡፡
		መ. ኢትዮጵያዊ መሆን አለበት እያሉ ነው፡፡
፭.“አጓት” ማለት
		ሀ. ቅቤና አሬራው ያልወጣ ትኩስ ወተት		
		ለ. ቅቤና አይብ የወጣበት ይዘቱን ያጣ ወተት
		ሐ. ወተቱ ታልቦ አድሮ ወደ እርጎ የተቀየረ
		መ. ከወተት የሚገኝ አይብ
፮.በምንባቡ ውስጥ ፍቅር እስከመቃብርን ታሪክ የምናገኘው
		ሀ. በገለፃ ነው		ለ. በምልልስ ነው		ሐ. በትረካ ነው	መ. በንግግር ነው
፯.በምንባቡ ሀሳብ መሰረት በጊዜው የነበሩት ልጃገረዶች ለትዳር የሚሆናቸውን 
		የሚመርጥላቸው ማን ነው?
		ሀ. እናትና አባታቸው				ሐ. የወንድየው ቤተሰብ
		ለ. እራሳቸው ልጃገረዶች				መ. የጎረቤት ሰው
፰.“መጫኛ ነካሽ” ማለት;
	ሀ. ገበሬ			        ለ. እቃ በአጋሰስ ጭኖ ከቦታ ቦታ በመሄድ የሚነግድ	
	ሐ. እቃተሸካሚ መኪና የሚነዳ   መ. ሰዎችን የሚናከስ	


፱. “ና! እናውጋ” ሲለው ልጁ በምላሹ “ከምኑ ጋ!” ይላል ከምኑ ጋ! የሚለው ሀረግ 
		አገባባዊ ፍቺ ሊሆን ሚችለው የቱ ነው?
		ሀ. የት ቦታ? ሁነን እናውጋ ማለቱ ነው፡፡		
		ለ. ከማን ጋር? ብንነጋገር ይሻላል ማለቱ ነው፡፡
		ሐ. ስለምን? ብናወራ ይሻላል ማለቱ ነው፡፡
		መ. ከከብት ጋር ብናወራ ይሻላል ማለቱ ነው፡፡
፲.በስነ ቃሉ ላይ” በምን አቅሜ”? ሲለው “በመጫኛ” ብሎ መለሰለት በመጫኛ ወንዝ 
የሚሻገረው እንዴት ነው?
		ሀ. ከብት ላይ ተሻጋሪውን በመጫን ነው
		ለ. በቆዳ በተሰራ ገመድ በማሰር ከአንድ ወንዝ ዳር ወደሌላኛው ዳር በማሻገር
		ሐ. በጀርባው ተሸክሞ ሲያሻግረው
		መ. አሻጋሪው በዋና እየረዳ ሲያሻግረው
መመሪያ ፪  ከጥያቄ ፲፩ አስከ ፳ ያሉትን ጥያቄዎች አንብባችሁ ከተሰጡት አማራጮች ውስጥ ትክክለኛውን መልስ ምረጥ/ጭ፡፡
፲፩. “ልብሴ” በሚለው ቃል ውስጥ ያለው ቅጥያ ሙያው ምንን መግለፅ ነው?
ሀ/ የስም ገላጭ 	ለ/ ተሳቢን 		ሐ/ ባለንብረትነትን	      መ/ ግስን 
፲፪. መስኮቶቹ ስለታሸጉ ክፍሉ ጨለመ፡፡ በሚለው ዐ.ነገር የተሰመረበትን ሀረግ ወደ ስማዊ ሀረግ 	ብንለውጠው፡፡ ከሚከተሉት ውስጥ የትኛው ትክክል ይሆናል?
ሀ/ ክፍሉ ስላጨለመ 	ለ/ እየጨለመ ነው	ሐ/ ጨለማ ክፍል 	መ/ ክፍላችን ጨለመ
፲፫. 			 በ 			 ይስቃል፡፡
ሀ/ ቅልጥም በቅቤ 	ለ/ አተላ በአንቡላ 	ሐ/ አመድ በዱቄት 	መ/ ትልቅ በትንሽ 
፲፬. “ነቃ” የሚለው ቃል ጉዳዩ ላይ ደረሰበት የሚል ፍቺ ሊኖረው የሚችለው በየትኛው ዐ.ነገር ውስጥ ነው?
ሀ/ እንዳልካቸው ነቃ ያለ አዕምሮ አለው፡፡ ሐ/ ምን አይነት ሴራ እንደሸረቡበት ነቃ፡፡
ለ/ ይሁኔ ድንገት ከእንቅልፉ ነቃ፡፡	መ/ ነቃ ነቃ ማለት ለብዙ ነገር ጠቃሚ ነው፡፡
፲፭. ከሚከተሉት አማራጮች መካከል ምክንያትና ውጤትን የያዘው ዓረፍተ ነገር የትኛው ነው?
      ሀ. ተማሪዎች አየተማሩ ነው፡፡            ሐ. ለመብላት ቸኩሏል፡፡
      ለ. ልጁ ትምህርቱን ያጠናል፡፡          መ. በመብላታችን ጠነከርን፡፡
፲፮.«ብ-ት-ኣከራይ-ኧኝ» የሚለው ከሚከተሉት በየትኛው ቅርፅ ተጣምሮ ይነበባል?
       ሀ.ብታከራየኝ    ለ.ብታከራዩኝ      ሐ.ብትኣከራየኝ       መ.በታከራየኝ                       
፲፯.ከሚከተሉት ውስጥ መጠይቃዊ ቃላት የሆነው የቱ ነው?
        ሀ.ትልቅ      ለ.ልጅ        ሐ.ወይም       መ.እንዴት 
፲፰.ከሚከተሉት ቃላት ውስጥ -ኧኛ ቅጥያን የሚወስድ ቃል የቱ ነው?
        ሀ.ጥቅል          ለ.ትልቅ        ሐ.ነገር       መ.አይን 
፲፱. .ከሚከተሉት ቃላት ውስጥ -ኣማ ቅጥያን የሚወስድ ቃል የቱ ነው?
         ሀ.ጥቅም       ለ.አይን        ሐ.ድርቅ      መ.ትልቅ
፳. “ኮረዳ” ለሚለው ቃል ተቃራኒ ፍቺ 			 ነው፡፡
ሀ/ ወጣት 		ለ/ ባልቴት 		ሐ/ ኮበሌ 		መ/ አዋቂ
መመሪያ  ፫    ከጥያቄ ቁጥር ፳፩ እስከ ፴ ድረስ ልዩ ልዩ ጥያቄዎች ቀርበዋል ለእያዳዱ ጥያቄ አራት 	አማራጮች ቀርበዋል፡፡ ከነዚህ አማራጮች መካል ትክክለኛውን መልስ ምረጥ/ጭ፡፡
፳፩. የተሸለመው ልጅ ንግግር አደረገ፡፡ የተሸለመው የሚለው ሀረግ ተግባር 
     ሀ/ የግስ ገላጭ    ለ/ የተውሳከ ግስ ገላጭ	  ሐ/ የስም ገላጭ   መ/ የቅጽል ገላጭ
፳፪. ከሚከተሉት ውስጥ አንዱ የቋንቋ ባህሪያት ነው፡፡
     ሀ/ ግላዊነት 		ለ/ ሰብዓዊነት 		ሐ./ ንፉግነት 	መ/ ግልፀኝነት 
፳፫. ልጆቻችን በሚለው ቃል ውስጥ ያሉት ቅጥያ ምዕላዶች ከይዘት አንጻር 	 ያመለክታሉ፡፡
ሀ/ አይነትንና መጠንን 			ሐ/ ብዛትንና ባለንብረትነትን
ለ/ ድርጊትንና ጉዳዩን 			መ/ ብዛትንና ግብርን 
፳፬. ከሚከተሉት ውስጥ አንዱ በአንቀጽ ውስጥ ሰንሰላዊ ቁርኝት እንዲኖራቸው የሚያስገድድ የአንቀጽ ባህሪ የቱ ነው?
ሀ/ ምልዑነት	  ለ/ ግጥምጥምነት	ሐ/ አንድነት ወይም ወጥነት   መ/ ኃይለቃል ፳፭. ቋንቋ የሰው ልጅ ብቸኛ መግባቢያ መሆኑን የሚያሳየው የቋንቋ ባህሪ የቱ ነው?
ሀ/ የቋንቋ ምልክታዊነትና መግባቢያነት 	      ሐ/ የቋንቋ ተዋዋሽነት
ለ/ የቋንቋ ሰብዓዊነት 				መ/ የቋንቋ ተለዋዋጭነት 
፳፮.በክርክርና በጭውውት ወቅት የትኞቹን የቋንቋ ክሂል እናዳብራለን?
    ሀ.መናገርና ማዳመጥ  ለ.ማዳመጥና መፃፍ  ሐ.ማንበብና መፃፍ  መ.መናገርና ማንበብ                                     
፳፯..ከሚከተሉት ውስጥ የአንቀፅ ባህርያት ያልሆነው የቱ ነው?
     ሀ.ብቁነት           ለ.ነጠላ ውጤት         ሐ.አንድነት       መ.ውህደት
፳፰.አንድ ድርሰት ለመፃፍ መተግበር የሚገባን ነገሮች በትክክለኛ ቅደም ተከተል      የተቀመጠው በየትኛው አማራጭ ነው?
         ሀ.ርእስ መምረጥ ፣ረቂቅ መፃፍ፣ፅሁፉን ማረም፣አስተዋፅኦ መንደፍ 
         ለ.ርእስ መምረጥ ፣ ፅሁፉን ማረም ፣ አስተዋፅኦ መንደፍ ፣ረቂቅ መፃፍ
         ሐ.ርእስ መምረጥ ፣ አስተዋፅኦ መንደፍ ፣ፅሁፉን ማረም ፣ረቂቅ መፃፍ
         መ.ርእስ መምረጥ ፣አስተዋፅኦ መንደፍ፣ረቅቅ መፃፍ፣ፅሁፉን ማረም
፳፱.  አቶ ጥላሁን መስከረም አንድ ቀን በ1960 ዓ.ም በጎንደር ከተማ ከአባቱ ከአቶ መንገሻ
      እና ከእናቱ ከወ/ሮ ሮማን ተወለዱ ----
       ከላይ የተፃፈው ፅሁፍ በየትኛው የድርሰት አይነት ነው?
     ሀ. በተራኪ ድርሰት  ለ.በስእላዊ ድርሰት   ሐ.በገላጭ ድርሰት  መ.በአመዛዛኝ ድርሰት
፴.ከሚከተሉት አረፍተ ነገሮች መካከል ድርብ አ.ነገር የያዘው አማራጭ የትኛው ነው?
	ሀ.ትምህርቱ ከብዶኛል ይሁን እንጂ ከማጥናት አልቆጠብም፡፡
              ለ.ትምህርቱን በሚገባ ይማራል፡፡
              ሐ.ልጁ ጎበዝ ተማሪ ነው፡፡
	 መ.ልጁ እየሮጠ ወደ ቤት ገባ ፡፡
መመሪያ ፬   ከጥያቄ ቁጥር ፴፩ - ፴፭ ድረስ በጅምር የቀሩ ምሳሌያዊ አነጋገሮች ይገኛሉ፡፡ ምሳሌያዊ ንግግሩን ሊያሟሉ የሚችሉ ምርጫዎችን ምረጥ/ጭ፡፡
፴፩.  ሳያጣሩ ወሬ 			
	ሀ/ ሳይደርሱ መግርሬ ለ/ ሳይገሉ ጎፈሬ 	ሐ/ ሳይዋጉ አገሬ መ/ ሳይደብቅ ምስጥሬ
፴፪.  ከመነኩሴ ቤት ዝተት 			 አይጠፋም፡፡
	ሀ/ ከድሀ ቤት ቁርበት 			ሐ/ ከእረኛ ቤት ወተት 
	ለ/ ከሸማኔ ቤት ቁጢት 			መ/ ከቀበሮ ቤት አጥንት 

፴፫.  ሰነፍ ቢመክሩት 			
	ሀ/ ገለባን ቢያመርቱት 			ሐ/ ንፋስን ቢያሳድዱት 
	ለ/ ውሃን ቢወቅጡት 			መ/ ብልህን ቢያገቡት 
፴፬. የስጋ ትል 		 ጥል የለውም
	ሀ/ የከብት 		ለ/ የዘመድ 		ሐ/ የባዕድ 		መ/ የወዳጅ  
፳፭.ከሚከተሉት ምሳሌያዊ አነጋገሮች መካከል ሴትን የሚያንኳስስ አባባል የቱ ነው?
         ሀ.መልካም ሚስት ለባሏ ዘውድ ናት       ሐ.ሚስትና ዳዊት በብብት
         ለ.ሴት ሲበዛ ጎመነ  ጠነዛ                መ.ያለ ሴት ምን ያደርጋል ቤት
መመሪያ ፭   ከጥያቄ ቁጥር ፴፮ - ፴፯ ድረስ የተለያዩ ዐ.ነገሮች ቀርበዋል፡፡ ትክክለኛ ስርዓተ ነጥቦችን የያዙትን ዐ.ነገሮች ምረጥ/ጭ፡፡
፴፮. የነጠላ ሰረዝ(፣) አገልግሎት በትክክል የማይታይበት ዐ.ነገር የቱ ነው?
ሀ/ ቋንቋ፣ ለሰው ልጅ ዋነኛው መግባቢያ መሳሪያ ነው፡፡    
ለ/ ይሄ ነው ጎበዝ ነው፣ ታታሪም ነው 
ሐ/ በአንዴ እንዲያልፍለት የፈለገ ሰው፣ እስኪያልፍለት ድረስ ያገኘውን በልቶ፣ ያገኘውን ለብሶ፣ መቆየት ይኖርበታል 
መ/ አዋሽ ብሄራዊ ፓርክ ውስጥ አንበሳ፣ ቀበሮ፣ ሚዳቋና የመሳሳሉት ይገኛሉ፡፡
፴፯.ከሚከተሉት አማራጮች መካከል በትክክለኛው አህፅሮት ቃል የተቀመጠው የቱ ነው?
        ሀ.አአ.ዩ     ለ.የአ.አ.ዩ           ሐ.አ.አ.ዩ      መ.አ.አዩ
፴፰.ከሚከተሉት አረፍተ ነገሮች ውስጥ በትክክለኛ ስርዓተ ነጥብ የተፃፈው የትኛው ነው?
         ሀ.ከአጠገቤ! ጥፋ!           ሐ.ሀሎ፤እንደምንአለህ?እኔ ደህና ነኝ ፡፡
         ለ.እሰይ ጥሩ አደረገህ!       መ.ሀሎ!እንደምን አለህ? እኔ ደህና ነኝ፡፡
፴፱..ልጅቷ ቁርሷን አልበላችም ---------------ሆኖም አልራባትም፡፡በባዶ ቦታው ላይ መግባት ያለበት ስርዓተ ነጥብ ከሚከተሉት የትኛው ነው?
          ሀ.፤       ለ.፣              ሐ. ---         መ. ፡-
መመሪያ ፮   ከዚህ ቀጥሎ የቀረበውን ጥያቄ በማስተዋል ትክክለኛ መልስ የያዘውን ፊደል ምረጥ/ጭ፡፡
፵.  ከሚከተሉት ውስጥ አንዱ ከልቦለድ ዘዴ ውስጥ ይካተታል
	ሀ/ ምልልስ 		ለ/ ገጸባህሪ 		ሐ/ አንጻር 		መ/ ጭብጥ   
፵፩. ማታ ጨለምለም ሲል እንጦጦ ተራራ ጫፍ ላይ ሆኖ ቁልቁል አዲስ አበባን ሲመለከቷት ውብ ናት ፡፡ በየቦታው ብልጭ ብልጭ የሚሉ አምፖሎች ሰማዩን ትተው ምድር ላይ መኖር የጀመሩ ከዋክብት ይመሳስላሉ፡፡ ይህ ጽሁፍ ለየትኛው የድርሰት አይነት ምሳሌ ይሆናል?
	ሀ/ ተራኪ 		ለ/ ገላጭ 		ሐ/ አመዛዛኝ 		መ/ ስዕላዊ
፵፪.  “አስደነገጣት” በሚለው ቃል ውስጥ መድረሻ ቅጥያ ምዕላድ 		 ትገልጻለች፡፡
	ሀ/ ሦስተኛ መደብ ነጠላ ቁጥር ተባዕታይ ጾታን 
	ለ/ ሁለተኛ መደብ ነጠላ ቁጥር አንስታይ ጾታን 
	ሐ/ ሶስተኛ መደብ ነጠላ ቁጥርን አንስታይ ጾታን 
	መ/ ሁለተኛ መደብ ነጠላ ቁጥርን ተባዕታይ ጾታን   
፵፫.  የአንድ መስሪያ ቤት የስራ ኃላፊዎች ያካሄዱት ስብሰባ ሂደትና ድምዳሜ በዝርዝር የሚገልጸው በየትኛው ፅሁፍ አይነት ነው?
	ሀ/ በስራ ደብዳቤ 	ለ/ በቃለ ጉባኤ 	ሐ/ በማስታወቂያ 	መ/ በዘገባ  
፵፬..  ከቀዳ መቅጃ ቢመሰረት ከቀጣ 			 ይመሰረታል፡፡
	ሀ/ መቅድም 		ለ/ መጢቃ 		ሐ/ መቅጫ 		መ/ መቅዲያ 
፵፭.  “ከበደን የበላው ጅብ አልጮኽ” አለ ሲል ምን ማለቱ ነው?
	ሀ/ ጅቡ ስለጠገበ አለጮኸም 			ሐ/ ጅቡ መጮህ አይችልም 
	ለ/ መሞቱ አይቀርም 				መ/ ደብዛው/ድራሹ/ ጠፋ 



፵፮.. ከዚህ በታች ተዘበራርቀው የተቀመጡት ዐ.ነገሮች ተቃንተው ቢጻፉ የዐ.ነገሩ ቅደም ተከተል ምን ይሆናል ?
   1. የእጅ ሰዓቱን በቅጽበት ተመልክቶ ከአልጋው ላይ ዘሎ በመውረድ ልብሱን እንደነገሩ መልበስ ጀመረ፡፡
   2. ጫማውን ተጫምቶ እየተደናበረ ከቤቱ ወጣ፡፡
   3. ከጠዋቱ 2፡00 ሰዓት ላይ ድንገት ከእንቅልፉ ባኖ ተነሳ ፡፡
   4. ከቤቱ ከወጣ በኋላ ግን ፊቱን እንዳልታጠበ አስተዋለ፡፡ በእጆቹ ፊቱን እየደባበሰ ወደ ታክሲ ተራው አመራ፡፡
		ሀ/ 4፣2፣1፣3		ለ/ 3፣2፣1፣4		ሐ/ 3፣4፣1፣2		መ/ 3፣1፣2፣4
፵፯.እኔ ወይም እሱ ማጥናት አለብን፡፡በዚህ አረፍተነገር  ውስጥ በተውላጠ ስምነት 
               የገባውና በሶስተኛ መደብ የተፃፈው ቃል የትኛው ነው?
             ሀ.እኔ          ለ.እሱ         ሐ.እኛ         መ.እሷ 
፵፰.ከሚከተሉት አማራጮች መካከል ትእዛዛዊ አረፍተ ነገር የሆነው የትኛው ነው?
            ሀ.እንዴት ያለች ቆንጆ ልጅ ናት     ለ.እራትህን ብላና ጥናትህን አጥና
            ሐ.ልጅቷ ጎበዝ ተማሪ ናት         መ.ዝናቡ ስለመጣ እየሮጡ ወደ ቤት ገቡ
፵፱.እነዚያ ጎበዝ ተማሪዎች ናቸው፡፡በዚህ ዓ.ነገር ውስጥ የመሆን ግሱ የትኛው ነው?
              ሀ.እነዚያ      ለ.ተማሪዎች        ሐ.ጎበዝ      መ.ናቸው
፶..ከሚከተሉት ውስጥ የልብወለድ  አላባውያን ያልሆነው የቱ ነው?
            ሀ.ገፀባህሪ    ለ.መቼት          ሐ.ነጠላውጤት       መ.አንፃር
፶፩.------------እውነተኛ ያልሆነ የፈጠራ ስራ ነው?
           ሀ.ኢ-ልብወለድ      ለ.ልብወለድ      ሐ.ገፀ-ባህሪ     መ.ቁጥብነት 
፶፪.ከሚከተሉት ውስጥ ምክንያትና ውጤትን የያዘ የልብወለድ አካል የቱ ነው?
          ሀ.አንፃር        ለ.ታሪክ       ሐ.መቼት        መ.ትልም
፶፫.ንግግር በሚከናወንበት ጊዜ ትኩረት የሚሰጣቸው ነጥቦች ከሚከተሉት ውስጥ የትኛው ነው?
ሀ. ርእስ አለመምረጥ          ለ. አስተዋፅኦ አለመንደፍ 
ሐ. ርእስን መወሰን          መ. አድማጭን አለመለየት

፶፬..“አልቀረም ተቀጥቅጦ አስተኛው ፈልጦ ፈልጦ” የሚለው ከየትኛው የስነቃል አይነት 
            ውስጥ ይመደባል?
    ሀ.ከእንቆቅልሽ       ለ.ከምሳሌያዊ አነጋገር   ሐ.ከፈሊጥ     መ.ከልጆች ጨዋታ   
፶፭.ከሚከተሉት ውስጥ የልብወለድ አይነት የሆነው የቱ ነው?
      ሀ.ኢ-ልብወለድ      ለ.ነጠላ ውጤት     ሐ.መቼት    መ.ረጅም ልብወለድ
፶፮.ከሚከተሉት ውስጥ ደራሲው የፈጠራቸው ሰዎች ናቸው
              ሀ.ታሪክ       ለ.ገፀ-ባህርያት        ሐ.አንፃር     መ.መቼት 
መመሪያ ፯ ከቁጥር ፶፯ - ፷ ያሉት ጥያቄዎች ቀጥሎ በቀረበው ግጥም ላይ የተመሰረቱ ናቸው፡፡ በግጥሙ መሰረት ትክክለኛ መልስ የያዘውን ፊደል ምረጥ/ጭ፡፡
ካለችበት ቆማ ፀሀይዋ ጨከነች፣
	ጨረቃን አልቀይር አልከተል አለች፡፡
	ዶሮው አልጮህ አለ ለሊቱ  -------------
	ሰኮንዶች አመሹ ደቂቃው ከረመ
	አንዳንዴ ደስታ ፍርሀት ሌላ ጊዜ
	በምስቅልቅል ስሜት በእንቶ ፈንቶ አባዜ
                                       ምንጭ፡-ከዳንኤል ጥሩነህ
፶፯.የግጥሙን ቤት በተመለከተ ትክክለኛ የሆነው የቱ ነው?
             ሀ.ሳድስ፣ካዕብ፣ራዕብ           ሐ.ሳድስ፣ግዕዝ፣ሀዕም
             ለ.ሳድስ፣ራዕብ፣ካዕብ           መ.ግዕዝ፣ሳድስ ፣ሀዕም
፶፰.ግጥሙ ስንት ሀረጎችና  ስንኞች አሉት?
             ሀ. 6 ሀረጎች 12 ስንኞች          ሐ.5 ሐረጎች  10 ስንኞች
             ለ.12 ሀረጎች  6 ስንኞች          መ. 12 ሀረጎች  5 ስንኞች 
፶፱..ግጥሙ ስንት አርኬ አለው ?
               ሀ.ሁለት       ለ.አራት       ሐ.ስድስት       መ.ሶስት
፷.በባዶ ቦታ ሊገባ የሚችለው መድረሻ ሀረግ ከሚከተሉት ውስጥ ትክክለኛው የቱ ነው?
               ሀ.ዘመመ       ለ.አጠረ        ሐ.ረዘመ        መ.ጠመመ

